Primož Peterka

Primož Peterka (s. 28. helmikuuta 1979 Ljubljana) on slovenialainen mäkihyppääjä, joka voitti kahdesti maailmancupin sekä saavutti joukkuekilpailuissa kaksi arvokisamitalia. Peterka aloitti hyppäämisen kotikaupunkinsa Moravčen lähistöllä sijaitsevasta pienestä 20 metrin mäestä. Myöhemmin hän liittyi Triglav-hiihtoseuraan Kranjn kaupungissa, jossa hän myös opiskeli toisen asteen talousoppilaitoksessa. Ensimmäisen maailmancupin kisansa Peterka hyppäsi 4. tammikuuta 1996, ja yllätti kaikki kahdeksannella sijallaan. Samalla kaudella hän jatkoi hyviä hyppyjään, ja otti ensimmäisen voittonsa Puolan Zakopanessa. Toinen voitto tuli Ruotsin Falunissa. Samana vuonna hän sijoittui nuorten MM-kisoissa hopealle Michael Uhrmannin jälkeen. Kaudella 1996–1997 nuorisosensaatio Peterka voitti seitsemän osakilpailua, mäkiviikon sekä maailmancupin kokonaiskilpailun. Hänen ainoa haastajansa oli kokenut saksalainen Dieter Thoma, joka kuitenkin jäi kakkoseksi. Kaudella 1997–1998 hän voitti neljä osakilpailua sekä toistamiseen maailmancupin kokonaiskilpailun. Naganon olympialaisissa Peterka sijoittui monien slovenialaisten pettymykseksi suurmäen kilpailussa viidenneksi ja normaalimäessä kuudenneksi. Monille nuorille menestyneille mäkihyppääjille tyypilliseen tapaan myös Peterkalla ilmeni urallaan suvantovaihe, henkilökohtainen kriisi, joka kesti peräti kolmen vuoden ajan. Hänellä oli ongelmia valmentajiensa ja muiden henkilöiden kanssa. Tuolloin hän myös löysi nykyisen vaimonsa Renata Bohincin, vuoden 1996 Slovenian missikilpailujen voittajan. Vuonna 2001 heille syntyi poika, Maj. Heillä on myös kaksi muuta lasta. Kaudella 2001–2002 Peterka teki paluun mäkihypyn huipulle. Yhdessä Robert Kranjecin, Damjan Frasin ja Peter Žontan kanssa hän voitti Salt Lake Cityn olympialaisten joukkuekilpailun pronssimitalin. Seuraavalla kaudella hän otti kaksi maailmancupin osakilpailuvoittoa. Hän on lopettanut uransa vuonna 2011 kilpailtuaan sitä ennen Continental Cupissa. == Tilastot == === Olympiakisat === ==== 1998 Nagano ==== * Joukkuemäki: 10. sija * Normaalimäki: 6. sija * Suurmäki: 5. sija ==== 2002 Salt Lake City ==== * Joukkuemäki: pronssia * Normaalimäki: 10. sija * Suurmäki: 15. sija ==== 2006 Torino ==== * Joukkuemäki: 10. sija * Normaalimäki: 30. sija * Suurmäki: 34. sija === MM- kilpailut === ==== 1997 Trondheim ==== * Joukkuemäki: 6. sija * Normaalimäki: 13. sija * Suurmäki: 31. sija ==== 1998 Oberstdorf ==== * Lentomäki: 6. sija ==== 1999 Ramsau ==== * Joukkuemäki: 5. sija * Normaalimäki: 22. sija * Suurmäki: 36. sija ==== 2002 Harrachov ==== * Lentomäki: 12. sija ==== 2003 Val di Fiemme ==== * Joukkuemäki: 6. sija * Normaalimäki: 18. sija * Suurmäki: 15. sija ==== 2004 Planica ==== * Lentomäen henkilökohtainen kilpailu: 31. sija * Lentomäen joukkuekilpailu: 6. sija ==== 2005 Oberstdorf ==== * Normaalimäen joukkuekilpailu: pronssia * Suurmäen joukkuekilpailu: 4. sija * Normaalimäki: 32. sija * Suurmäki: 24. sija ==== 2006 Kulm ==== * Lentomäen henkilökohtainen kilpailu: 26. sija * Lentomäen joukkuekilpailu: 5. sija ==== 2008 Oberstdorf ==== * Lentomäen henkilökohtainen kilpailu: 28. sija * Lentomäen joukkuekilpailu: 12. sija === Maailmancup === ==== Kokonaiskilpailu ==== * 1995-96: 10.sija * 1996-97: 1. sija * 1997-98: 1. sija * 1998-99: 27. sija * 1999-00: 67. sija * 2001-02: 25. sija * 2002-03: 7. sija ==== Osakilpailuvoitot ==== 1\. 27. tammikuuta 1996 Zakopane suurmäki 2\. 13. maaliskuuta 1996 Falun normaalimäki 3\. 8. joulukuuta 1996 Kuusamo suurmäki 4\. 15. joulukuuta 1996 Harrachov suurmäki 5\. 1. tammikuuta 1997 Garmisch- Partenkirchen suurmäki 6\. 11. tammikuuta 1997 Engelberg suurmäki 7\. 12. tammikuuta 1997 Engelberg suurmäki 8\. 9. helmikuuta 1997 Kulm lentomäki 9\. 13. maaliskuuta 1997 Falun suurmäki 10\. 18. tammikuuta 1998 Zakopane suurmäki 11\. 8. maaliskuuta 1998 Lahti suurmäki 12\. 11. maaliskuuta 1998 Falun suurmäki 13\. 15. maaliskuuta 1998 Oslo suurmäki 14\. 29. marraskuuta 2002 Kuusamo suurmäki 15\. 1. tammikuuta 2003 Garmisch-Partenkirchen suurmäki == Aiheesta muualla == * http://www.primoz-peterka.com/ * Luokka:Slovenialaiset mäkihyppääjät Luokka:Slovenialaiset olympiamitalistit Luokka:Vuonna 1979 syntyneet Luokka:Elävät henkilöt